REPUBLIKA HRVATSKA



VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKI NAČELNIK

KLASA: 008-01/22-01/3

URBROJ: 2196-7-02-22-1

Babina Greda, 07. travnja 2022. godine

Na temelju članka 13. stavka 1. Zakona o pravu na pristup informacijama („Narodne novine“ br. 25/13 i 85/15), Općinski načelnik Općine Babina Greda donosi,

**ODLUKU**

**O IMENOVANJU SLUŽBENIKA ZA INFORMIRANJE**

Članak 1.

Ovom Odlukom imenuje se Tomislav Kopić, struč. spec. admin. publ., pročelnik Jedinstvenog upravnog odjela u Općini Babina Greda za službenika za informiranje.

Članak 2.

Službenik za informiranje je posebna službena osoba mjerodavna za rješavanje ostvarivanja prava na pristup informacijama, sukladno Zakonu o pravu na pristup informacijama.

Članak 3.

Službenik za informiranje obavlja poslove rješavanja pojedinačnih zahtjeva i redovitog objavljivanja informacija sukladno svom unutarnjem ustroju Općine Babina Greda, unaprjeđuje način obrade, klasificiranja, čuvanja i objavljivanja informacija koje su sadržane u službenim dokumentima koji se odnose na rad Općine Babina Greda, osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama i podzakonskim propisima koji su donijeti na temelju tog Zakona.

Članak 4.

Službenik za informiranje vodi poseban službeni Upisnik o zahtjevima, postupcima i odlukama o ostvarivanju prava na pristup informacija i ponovnu uporabu informacija u Zakonom propisanom obliku.

Članak 5.

Odluka će se dostaviti Povjereniku za informiranje, u roku od mjesec dana od dana donošenja Odluke.

Članak 6.

Ova Odluka objavit će se na službenoj web stranici Općine Babina Greda i dostupna je javnosti u skladu sa odredbama Zakona o pravu na pristup informacijama.

Članak 7.

Danom stupanja na snagu ove Odluke prestaje važiti Odluka o imenovanju službenika za informiranje KLASA: 008-01/14-01/2, URBROJ: 2212/02-02/14-01-1, od dana 10. travnja 2014. godine.

Članak 8.

Ova Odluka stupa na snagu osmoga dana od dana objave u Službenom vjesniku Vukovarsko – srijemske županije, a objaviti će se na službenoj web stranici Općine Babina Greda i dostupna je javnosti u skladu sa odredbama Zakona o pravu na pristup informacijama.

Općinski načelnik  
 Josip Krnić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOSTAVITI:  
1. Službeniku za informiranje,  
2. Povjereniku za informiranje/registar službenika za informiranje,  
3. Središnjem katalogu službenih dokumenata Republike Hrvatske,  
4. Službenom vjesniku Vukovarsko – srijemske županije,  
5. Pismohrana,  
6. Web stranici Općine Babina Greda.